รัฐบาลไทย-ข่าวทำเนียบรัฐบาล-รายงานสถานะหนี้สาธารณะคงค้าง ณ สิ้นเดือนธันวาคม 2559
วันศุกร์ที่ 24 กุมภาพันธ์ 2560
รายงานสถานะหนี้สาธารณะคงค้าง ณ สิ้นเดือนธันวาคม 2559
หนี้สาธารณะคงค้าง ณ วันที่ 31 ธันวาคม 2559 มีจํานวน 5,921,722.13 ล้านบาท หรือคิดเป็น ร้อยละ 42.19 ของ GDP
นายธีรัชย์ อัตนวานิช ที่ปรึกษาด้านตลาดตราสารหนี้ ได้รายงานสถานะหนี้สาธารณะคงค้าง ดังนี้
หนี้สาธารณะคงค้าง ณ วันที่ 31 ธันวาคม 2559 มีจํานวน 5,921,722.13 ล้านบาท หรือคิดเป็น ร้อยละ 42.19 ของ GDP โดยแบ่งเป็น หนี้รัฐบาล 4,458,417.72 ล้านบาท หนี้รัฐวิสาหกิจที่ไม่เป็นสถาบันการเงิน 977,551.18 ล้านบาท หนี้รัฐวิสาหกิจที่เป็นสถาบันการเงิน (รัฐบาลค้ําประกัน) 466,247.32 ล้านบาท และ หนี้หน่วยงานของรัฐ 19,505.91ล้านบาท และเมื่อเปรียบเทียบกับเดือนก่อนหน้า หนี้สาธารณะคงค้างลดลง 22,514.64 ล้านบาท โดยมีรายละเอียด ดังนี้
- หนี้รัฐบาล จํานวน 4,458,417.72 ล้านบาท ลดลงสุทธิ 15,140.77 ล้านบาท โดยการเปลี่ยนแปลงที่สําคัญเกิดจาก
• การกู้เงินเพื่อชดเชยการขาดดุลงบประมาณ จํานวน 47,212.90 ล้านบาท โดยการออกพันธบัตรรัฐบาล จํานวน 41,467 ล้านบาท และพันธบัตรออมทรัพย์ จํานวน 5,745.90 ล้านบาท
• การลดลงของตั๋วเงินคลัง จํานวน 20,400 ล้านบาท
• การกู้เงินเพื่อการลงทุนจากแหล่งเงินกู้ในประเทศ จํานวน 1,969.73 ล้านบาท
โดยแบ่งเป็นการกู้ให้กู้ต่อแก่ (1) การรถไฟฟ้าขนส่งมวลชนแห่งประเทศไทยเบิกจ่ายเงินกู้จํานวน 1,364.89 ล้านบาท เพื่อจัดทําโครงการรถไฟฟ้าสายสีเขียว จํานวน 880.83 ล้านบาท สายสีน้ําเงิน จํานวน 472.78 ล้านบาท และสายสีม่วง จํานวน 11.28 ล้านบาท และ (2) การรถไฟแห่งประเทศไทยเบิกจ่ายเงินกู้จํานวน 604.84 ล้านบาท เพื่อจัดทํา โครงการก่อสร้างรถไฟทางคู่ ช่วงชุมทางถนนจิระ – ขอนแก่น จํานวน 504.95 ล้านบาท โครงการรถไฟชานเมืองสายสีแดง ช่วงบางซื่อ-รังสิต จํานวน 86.70 ล้านบาท และ โครงการก่อสร้างทางคู่ในเส้นทางรถไฟ สายชายฝั่งทะเลตะวันออก ช่วงฉะเชิงเทรา – คลองสิบเก้า – แก่งคอย จํานวน 13.19 ล้านบาท
• การชําระหนี้ที่ออกภายใต้พระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม จํานวน 30,051.60 ล้านบาท
• การชําระหนี้ที่ออกภายใต้พระราชกําหนดให้อํานาจกระทรวงการคลังกู้เงินเพื่อวางระบบบริหารจัดการน้ําและสร้างอนาคตประเทศ พ.ศ.2555 จํานวน 9,000 ล้านบาท
• การชําระหนี้ที่รัฐบาลกู้เพื่อชดเชยความเสียหายให้แก่กองทุนเพื่อการฟื้นฟูและพัฒนาระบบสถาบันการเงิน จํานวน 5,103.96 ล้านบาท โดยใช้เงินจากบัญชีสะสมเพื่อการชําระคืนต้นเงินกู้ชดใช้ความเสียหายของกองทุนเพื่อการฟื้นฟูฯ
• หนี้ต่างประเทศเพิ่มขึ้น 232.16 ล้านบาท เนื่องจากการเบิกจ่ายโครงการรถไฟชานเมืองสายสีแดงช่วงบางซื่อ-รังสิต ระยะที่ 3 จํานวน 2,123.80 ล้านบาท และการชําระคืนหนี้โครงการดังกล่าวระยะที่ 1 จํานวน 503.45 ล้านบาท รวมถึงผลจากการเปลี่ยนแปลงของอัตราแลกเปลี่ยนทําให้หนี้ลดลง 912.18 ล้านบาท เป็นสําคัญ
- หนี้ของรัฐวิสาหกิจที่ไม่เป็นสถาบันการเงิน จํานวน 977,551.18 ล้านบาท ลดลงสุทธิ 1,944.07 ล้านบาท โดยการเปลี่ยนแปลงที่สําคัญเกิดจาก
• หนี้ในประเทศที่รัฐบาลค้ําประกันมีการเบิกจ่ายเพิ่มขึ้นสุทธิ จํานวน 850 ล้านบาท
• หนี้ต่างประเทศลดลง 2,532.29 ล้านบาท เนื่องจากการชําระคืนหนี้สุทธิของบริษัทท่าอากาศยานไทย จํากัด (มหาชน) จํานวน 412.25 ล้านบาท และบริษัท การบินไทย จํากัด (มหาชน) จํานวน 1,035.99 ล้านบาท และผลการเปลี่ยนแปลงของอัตราแลกเปลี่ยนทําให้หนี้ลดลงสุทธิ จํานวน 929.37 ล้านบาท
- หนี้ของรัฐวิสาหกิจที่เป็นสถาบันการเงิน (รัฐบาลค้ําประกัน) จํานวน 466,247.32 ล้านบาท ลดลงสุทธิ 4,472.30 ล้านบาท โดยรายการที่สําคัญเกิดจากการชําระคืนต้นเงินกู้ของธนาคารเพื่อการเกษตรและสหกรณ์การเกษตร จํานวน 3,460 ล้านบาท และธนาคารอาคารสงเคราะห์ไถ่ถอนพันธบัตร จํานวน 1,000 ล้านบาท
- หนี้หน่วยงานของรัฐ จํานวน 19,505.91 ล้านบาท ลดลงสุทธิ 957.50 ล้านบาท จากการชําระคืนต้นเงินกู้สุทธิของหน่วยงานของรัฐ
หนี้สาธารณะ ณ สิ้นเดือนธันวาคม 2559 จํานวน 5,921,722.13 ล้านบาท แบ่งออกเป็น หนี้ในประเทศ 5,592,496.68 ล้านบาท หรือร้อยละ 94.44 และหนี้ต่างประเทศ 329,225.45 ล้านบาท (ประมาณ 9,392 ล้านเหรียญสหรัฐ) หรือร้อยละ 5.56 ของหนี้สาธารณะคงค้างทั้งหมด และแบ่งออกเป็น หนี้ระยะยาว 5,237,264.04 ล้านบาท หรือร้อยละ 88.44 และหนี้ระยะสั้น 684,458.10 ล้านบาท หรือร้อยละ 11.56 ของหนี้สาธารณะคงค้างทั้งหมด
คณะโฆษกสํานักงานบริหารหนี้สาธารณะ
โทร. 02 265 8050 ต่อ 5520 และ 5522